《老寋行》
宋代·黄大受

朔风狂惊岷峨流，帝敕云螭藩四州。
颔珠千载化老寋，一变为四鐍川键。
蚕丛簸弄几为翻，欲卷全蜀沦腥膻。
瞿塘下连沧海脉，愁积溟涨牵鳌极。
臣冰呼天下闻，快斥金翅清江氛。
连环不争万古铁，阳侯依旧千江月。
紫庭登奏尤其元，西州之功不补愆。
清源血食天地久，其於冰兮亦何有。

作者简介：黄大受，字德容，自号露香居士，南丰（今属江西）人。生平未仕，以诗游士大夫间，游踪颇广。遗著《露香拾稿》，于理宗淳祐元年（一二四一）其子伯厚仕鄞时，请应𢖟、郑清之作序。事见本集卷首序及有关诗。　黄大受诗，以汲古阁影宋抄《南宋六十家小集》本为底本，编为一卷。